SARL-NUUS - SONDAG 31 JANUARIE 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op 'ARMT' en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 28,325; 14,235; 10,130; 7,066 en 3,695 MHz ESB, asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik.) 


In die nuus vandag; 

TWEE BROERS JAAG REKORDS NA VIA AO-T7 
LEWER U INSETTE OOR TOEKOMSSTRATEGIE 
SKRYF IN VIR DIE TINUS LANGE-TOEKENNINGS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


Die President, Raad en lede van die SARL wens Janse van der Merwe, ZS4I@, 
baie geluk met sy 90ste verjaardag wat hy op Vrydag 29 Januarie gevier het. 


TWEE BROERS JAAG REKORDS NA VIA AO-T 


Eddie, ZS6BNE, het SARL-nuus van inligting voorsien oor besondere prestasies 
via die AO-7-satelliet. Eddie sê, “Na meer as 35 jaar se wenteling om die aarde, 
werk AO-7 nog baie goed en onlangse wêreldrekords is via dié satelliet opgestel. 
Eerstens het Pierre, ZS6BB, sy broer se bestaande rekord verbeter tot n afstand 
van 7 630 km, toe hy kontak met Luciano, PYSLF, op 2 Januarie 2010 gemaak 
het! Nie lank daarna nie het André, ZS2BK, sy rekord teruggeneem met n 
wêreldrekordafstand van 7 694 kilometer! 


Op 8 Januarie om 19:50 UTC, het André, ZS2BK, n uitmuntende rekord opges- 
tel deur met Piraja, PS8R, deur middel van Modus B via die AO-7 satelliet 
kontak te maak. Die kontak is met gebruik van ESB gemaak, wat n besonderse 
prestasie is! 


Pierre, ZS6BB, het nie op hom laat wag nie en spoedig die rekord terugverower. 
Op Maandagaand 18 Januarie, tydens die 17:00 UTC-verbyvlug van AO-T, het 
Pierre n ESB-kontak bewerkstellig met Josep, EA6SA, in ruitblok JM19lo oor 
n afstand van 7 766 km. 


Die volledige verslag sal in die Januarie/Februarie 2010-uitgawe van Radio ZS 
gepubliseer word. 


Baie geluk aan Pierre, ZS6BB, en André, ZS2BK, met hul besonderse prestasies. 


LAASTE KANS VIR VOORSTELLE VIR TOEKENNINGS EN INDIENING 
VAN AJV-MOSIES 


Vandag is die laaste kans om iemand te nomineer vir een van die SARL- 
toekennings wat tydens die Nasionale Konvensiedinee op 24 April in Port 
Elizabeth toegeken sal word. Kry die besonderhede op www.sarl.org.za, gaan 
na 'News' en kies “Clubtalk' Vandag is ook die laaste kans om mosies vir 
bespreking tydens die AJV in te dien. 


LEWER U INSETTE OOR TOEKOMSSTRATEGIE 


Die President se Net op die lug vanaand nooi u om insette te lewer vir die 
Raad se Strategiese Indaba wat vroeg in Maart gehou word. Lug u mening oor 
n verskeidenheid aspekte van Amateurradio en wat u graag in die toekoms wil 
sien. 


Die Net is vanaand, Sondag 31 Januarie, om 19:30 op die lug. Klubs wat 
hul herhalers aan die telekonferensiebrug wil koppel, moet n e-pos stuur aan 
armi@sarl.org.za voor 11:00 vandag. 


SKRYF IN VIR DIE TINUS LANGE-TOEKENNINGS 


Die SARL se Tinus Lange 7066-Tegniese Uitmuntendheidstoekenning en die 
Tinus Lange 7066-Junior Tegniese Uitmuntendheidstoekenning word jaarliks 
toegeken aan persone wat `n tegniese projek in een van die volgende kategorieë 
inskryf: 


Ontwerp- en/of konstruksie van projekte soos n voorversterker, SGV-brug, out- 
omatiese ID-identifiseerder, praktiese antenna-idees, maste, draagbare toerust- 
ing, kragbronne, ens. Die projek wat u vir u ARK (amateurradiokamer) gebou 
het, kan 'n goeie inskrywing wees; 


OF 
enige programmatuur vir gebruik in amateurradio. 


Die inskrywing moet die volgende insluit: Die item sélf (as grootte en massa 
dit toelaat) of foto s (veral in die geval van antennas en maste) en `n volledige 
beskrywing in `n artikel met illustrasies en/of foto s, gereed vir plasing in Radio 
ZS. Die artikel moet in MS Word wees. 


Die fisiese item en die ondersteunende dokumentasie, m.a.w. die persgereed- 
artikel vir Radio 7S en enige ander dokumentasie moet gelewer en/of gepos 
word na die NARS nie later nie as Vrydag 5 Maart. Die beoordeling vind plaas 
op die oggend van Saterdag 6 Maart. 


Alle inskrywings sal vertoon word (waar praktiese moontlik, of andersins foto s) 
by die AJV en die toekennings sal gemaak word tydens die jaarlikse dinee op 
Saterdag 24 April in Port Elizabeth. 


Die twee toekennings is die Junior Tegniese Uitmuntendheidstoekenning, (on- 
der 25 jaar), n geraamde sertifikaat en n kontantbedrag van R500 en vir die 
Senior Tegniese Uitmuntendheidstoekenning n geraamde sertifikaat en n kon- 
tantbedrag van R500. Die wenners sal ook elk n ARRL-logboek ter waarde 
van R75, geborg deur die SA Amateurradio-ontwikkelingstrust, ontvang asook 
n komplimentêre uitnodiging vir een persoon om die toekenningsdinee by te 
woon (vervoer nie ingesluit nie). 


Die toekenning word deur die Tinus Lange 'Trust geborg. Die trust is gestig 
na Tinus se onverwagse dood na n gasontploffing in Zimbabwe n aantal jare 
gelede. Die trust is gestig deur middel van n donasie ontvang van die Lange- 
familie. Die 7066-naam verwys na die frekwensie wat 'Tinus gereeld op sy reise 
en Hamnet-aktiwiteite gebruik het. 


TUISKONSTRUKSIEKURSUS ONTVANG n STAANDE APPLOUS 


Verlede week het deelnemers aan die SARL-tuiskonstruksiekursus vir die aan- 
bieder, John Willescroft, n staande applous gegee. Goeie terugvoer is ontvang. 


In n e-pos het Colin Porter, wat die kursus bygewoon het, geskryf: “Ek moet 
die manne gelukwens vir al die moete wat hulle met die 'Tuiskonstruksiekursus 
gedoen het. Dit is skitterend aangebied en almal is op die punt van hulle stoele 
gehou. Uit die vrae wat gestel is, kon gesien word dat almal die aanbieding en 
prosesse wat aan ons vertoon is, baie geniet het. 


Ek het al n paar PC-borde gemaak en nie een het goed geslaag nie en het altyd 
dae geneem op te maak. Die metode wat gewys is maak die hele taak baie meer 
eenvoudig en gebruik toerusting wat ons alreeds elke dag benut. Dit is interes- 
sant hoe ons ons projekte onnodiglik moeilik maak, in plaas van iets eenvoudig 
om toerusting vir die ARK te bou. Selfs die afondingstake is vereenvoudig. 


Die volgende kursus word op Saterdag 6 Februarie by die Universiteit van 
KwaZulu-Natal aangebied. Daar is nog n paar plekke oop. Om te bespreek, 
besoek www.sarl.org.za en klik op “RTA' vir die besonderhede. Besprekings vir 
Durban sluit op Dinsdag sodat die CD en dokumentasie betyds gereed gemaak 
kan word. 


Die kursus in PE is op 20 Februarie en daar is nog enkele plekke beskikbaar. 
Moenie wag tot op die laaste oomblik nie, u gaan teleurgestel wees. Volg asseblief 
die besprekingsinstruksies op die Web. 


ZS WAGS-TOEKENNINGS 


Die kompetisie vir die toptellings vir die ZS WAGS-toekenning raak nou op- 
windend! Die deelnemer met die hoogste telling is Pieter, ZS6XT, met 71 ruit- 
blokke uit n moontlike 83. Volgende is Jan, ZSAJAN, en Pierre, ZS6BB, beide 
met 70 ruitblokke. Daar is ook interessante ontwikkelings met addisionele onder- 
skrywings. Hal, ZSGWB, het 33 ruitblokke op 2 m en 30 ruitblokke per satelliet 
gewerk, gevolg deur Pierre, ZS6BB, en André, ZS2BK, beide met 25 ruitblokke 


per satelliet. Van die deelnemers palm ruitblokke met @RP-werking in en daar 
word uitgesien na die eerste aansoeke. 


Aan die aktiveerderskant het Sian, ZS3SVD, verlede September met n beson- 
derse poging 10 of meer kontakte vanaf 9 skaars ruitblokke gemaak. Mooi so 
Sian! In Desember het André, ZS2AGCP, ruitblok KF25 per satelliet geaktiveer 
met 11 kontakte. 


Die Sandtonklub borg die ZS WAGS-toekenning. Vir meer inligting en die 
ranglys besoek die ZS WAGS-webtuiste by http://www.zs6stn.org.za/zswags. 
Die 7ZS WAGS-e-poslys bevat nuus oor komende aktiwiteite. U kan by hierdie lys 
aansluit deur n blanko e-posboodskap aan zswags-subscribe@googlegroups.com 
te stuur en dan te antwoord op die bevestigende e-pos wat u sal ontvang. 


KOMPETISIENUUS 


Die Antieke Draadloosvereniging se GG-aktiwiteitsdag sal vanaf 10:00 UTC 
op Saterdag 6 Februarie, tot 10:00 UTC op Sondag 7 Februarie op die lug 
wees met werking tussen 14- tot 14,06 MHz; 7 tot 7,035 MHz en 3,5 tot 
3,58 MHz. Deelname kan geskied as n enkeloperateur op alle bande laekrag 
(maksimum 100 W), n enkeloperateur op alle bande (@RP (maksimum 5 W), 
n enkeloperateur enkelband laekrag, of n enkeloperateur enkelband ORP. n 
RS(T)-verslag, die operateur se naam en die ruitverwysing word uitgeruil. 


Logstate moet gestuur word aan die Southern African Antigue Wireless Associ- 
ation, Posbus 12320, Benoryn, 1504, of per e-pos aan andy.cairns@xsinet.co.za. 
Die sluitingsdatum vir die logstate is Maandag 22 Februarie. 


Die eerste been van die SARL-nasionale velddagkompetisie sal tussen 10:00 UTC 
op Saterdag 13 Februarie, tot 10:00 UTC op Sondag 14 Februarie op die lug 
wees. GG- en foon mag gebruik word in die kompetisiegedeeltes van die 10-, 
15-, 20-, 40-. 80- en 160 meterbande. Stasies kan deelneem as enkeloperateur- 
veldstasies (ORP, laekrag of hoëkrag, of multi-operateur-veldstasies ORP, 
laekrag of hoëkrag of as algemene stasies (ORP, laekrag of hoëkrag. Algemene 
stasies is enkeloperateur of multi-operateur-stasies wat nie aan die vereistes 
van 'n veldstasie voldoen nie. n RS- of RST-verslag word uitgeruil met $ vir 
enkeloperateurveldstasies, M vir multi-operateur-veldstasies of G vir algemene 
stasies. Die sluitingsdatum vir logstate is 1 Maart. 


Die volledige reëls vir beide kompetisies is beskikbaar in die 2010-SARL- 
kompetisiehandboek. 
KLUBNUUS 


Die Sasolburg Radioklub, ZS4SRK, bied vanaf Donderdag 4 Februarie RAF- 
klasse aan. Klasse duur van 18:30 tot 20:00 en vind plaas in kamer $317, Vaal 
Universiteit vir Tegnologie, Vanderbijlpark. Navrae kan gerig word aan Riaan, 
ZSAPR, by 083 581 8569 of riaanzsdpr@gmail.com. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Tans is sonvlek 1 041 die enigste aktiewe sonvlek op die sigbare sonoppervlakte. 
Die voorspelde effektiewe sonvlektelling vir die week is tussen 10 en 20. 


15- en 20 m is die beste keuses vir DX. Gedurende die middae gaan die toestande 
na Indië goed wees. Gedurende laatmiddae en die aande gaan toestande na 
Europa matig wees. Kontakte met Nieu-Seeland gaan op 15 m vir 'n kort rukkie 
gedurende die oggende moontlik wees. (Gedurende die oggende en smiddags 
behoort kontakte met Australië vir `n kort rukkie op 20 m moontlik te wees. 
Gedurende die middae is daar `n goeie kans vir 15 m-kontakte met die VSA. 
Smiddags en vroegaande gaan toestande op 15- en 20 m na Brasilië goed wees. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande te 
lewer. 30 m sal gedurende die middel van die dag goeie resultate oor die langer 
afstande lewer. 20 m het weer van sy aansien herwin en daar kan goeie kontakte 
oor die langer afstande gemaak word. Saans is 80 m die beste keuse. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Vandag - Die President se Net om 19:30; sluitingsdatum vir AJV-mosies en 
SARL-toekennings, asook die sluitingsdatum vir kompetisiekomitee-nominasies; 
6 en 7 Februarie - AWA GG-aktiwiteitsdag; 6 Februarie - Tuiskonstruksiekursus 
in Durban: 13 en 14 Februarie - SARL se Nasionale Velddag; 20 Februarie 
- 'Tuiskonstruksiekursus in Port Elizabeth; 28 Februarie - Sluitingsdatum 
vir die opstelkompetisie oor SumbandilaSat; 28 Februarie - Laaste datum 
vir inskrywings vir die ARRISS-SAT-projek wat ingestuur moet word na 
youth@sarl.org.za en 27 Maart - 2010 SA AMSAT-ruimtesimposium. 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
'Podcast'-uitsending waarna, geluister kan word. Vir oudiostrome en Echolink 
deur ZS6FCS, besoek www.sarl.org.za, klik op “ARMT' en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. Die bulletinredakteur was Jannie, ZR6PHD. 


Dankie dat u saamgeluister het. 73. /EX 


